Toshkentda Ichki ishlar organi xodimlari uchun sayyor o‘quv yig‘ini o‘tkazildi

8—12-aprel kunlari Toshkent shahar IIO xodimlari uchun IIVning 1-sonli Toshkent akademik litseyidagi Malaka oshirish instituti filialida sayyor o‘quv mashg‘uloti o‘tkazildi. Bu haqda IIV Malaka oshirish instituti matbuot xizmati xabar berdi.

Unda jinoyatchilikka qarshi kurashish, huquqbuzarliklarni barvaqt oldini olishda to‘plangan ijobiy tajribalar, har bir mintaqaning kriminogen jihatlari o‘rganilib, xodimlarning kundalik faoliyatidagi yo‘l qo‘yilayotgan ayrim kamchiliklarni bartaraf etish yuzasidan taklif va tavsiyalar ishlab chiqilgan.
Sayyor o‘quv yig‘ini yakunida xodimlarga belgilangan namunadagi sertifikatlar topshirilib, kelgusida bunday tadbirlar ichki ishlar organlarining boshqa toifadagi rahbar va xodimlari bilan o‘tkazilishi belgilangan.